تورکیه-‌نین خاریجی ایشلر ناظیری مولود چاووش اوغلو آذربایجان-‌لی و امریکا-لی همکارلاری جیهون بایراموو و آنتونی بلینکن ایله تلفونلا دانیشیب.
تورکیه خاریجی ایشلر ناظیرلیگیندن وئریلن معلوماتا گؤره، مولود چاووش اوغلو ایله جیهون بایراموو آراسیندا اولان صحبتده اوکراینا-‌داکی سون حادثه‌لر و بو اؤلکه‌دن تخلیه لر موذاکیره ائدیلیب.
چاووش اوغلونون بلینکن ایله تلفون دانیشیغیندا دا امریکا-تورکیه ایکی طرف‌لی موناسیبت‌لری ایله یاناشی، اوکراینا-‌داکی سون پروسه لرله باغلی فیکیر موبادیله‌سی آپاریلیب.
امریکا خاریجی ایشلر ناظیرلیگی‌ سؤزوگئدن مؤوضوع ایله باغلی بو معلوماتی یاییب: "آنتونی بلینکن امریکانین اوکراینا خالقینا دستکی، ائله‌جه ده ولادیمیر پوتینی مسئولیته جلب ائتمک سعی‌لری حاقیندا دانیشیب. او، تورکیه-‌نین اوکراینانین اگمنلیگینی و اراضی بوتؤو‌لوگونه صادق‌لیگینی، ائله‌جه ده اوکراینا-یا احتیاج دویدوغو زامان یاردیم ائتمک سعی‌لرینی تقدیر ائدیب، تشککورونو چاتدیریب."
